
OBČINSKI SVET OBČINE IG



Zadeva: Osnutek Odloka o obliki izvajanja javnih služb oskrbe s pitno vodo in odvajanja odpadne vode v Občini Ig


Pravna podlaga:
Zakon o lokalni samoupravi (21. člen Zakona o lokalni samoupravi; ZLS; Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A, 80/20 – ZIUOOPE, 62/24 – odl. US in 102/24 – ZLV-K),
Zakon o oskrbi s pitno vodo ter odvajanju in čiščenju komunalne odpadne vode (Uradni list RS, št. 21/25; ZOPVOOV) 
Zakon o gospodarskih javnih službah (Uradni list RS, št. 32/93, 30/98 – ZZLPPO, 127/06 – ZJZP, 38/10 – ZUKN in 57/11 – ORZGJS40; ZGJS)


Obrazložitev
Odlok je koncesijski akt, s katerim se zaradi zagotovitve sodelovanje pri izvajanju storitev javne službe določijo predmet in pogoji za podelitev koncesije (sklenitev koncesijske pogodbe in pogodbe o sodelovanju za izvajanje javne službe) ter ureja vprašanja v zvezi z izvajanjem podeljene koncesije.
Izvajanje javne službe oskrbe s pitno vodo in javne službe odvajanje komunalne odpadne vode v občini zaradi uresničitve skupnih ciljev zagotavljanja storitev javne službe z zaokrožitvijo, enotnostjo in optimalno izkoriščenostjo sistemov, doseganja skupnih ciljev, ter znižanja stroškov storitev za uporabnike, se z odlokom zagotavlja s horizontalnim sodelovanjem občine in koncesionarja (JP Vodovod Kanalizacija Snaga d.o.o.). Doba trajanje koncesije je opredeljena na 20 let.
Odlok je bil poslan v pregled na JP Vodovod Kanalizacija Snaga d.o.o.. 


Finančne posledice:
V 8. členu osnutka odloka je opredeljeno, da se javna služba financira s ceno storitve javne službe, iz proračuna občine in iz drugih virov. V odloku je opredeljeno, da koncesionar ne plačuje koncesijske dajatve.




Predlog sklepa: 
Občinski svet potrjuje osnutek Odloka o obliki izvajanja javnih služb oskrbe s pitno vodo in odvajanja odpadne vode v Občini Ig.


Pripravili:
Odvetniška pisarna Mužina, Žvipelj in partnerji d.o.o.
Katja Ivanuš, vodja režijskega obrata           
                                                               


									  Zlatko Usenik 
									       ŽUPAN

